Sistemang Polivanov

An **Sistemang Polivanov** sarong sistema nin pagtransliterar kan tataramon na Hapon pasiring sa Surat Siriliko kan Ruso, magsalang tanganing irepresentar an mga panmidbid na pangaran o terminong Hapon sa Ruso o bilang tabang sa pag-adal kan tataramon na Hapon sa  An sistema pigmukna ni Yevgeny Polivanov kan 1917.

Sa mga termino nin pagbiaba an sistema sarong tahaw na lugar sa tanga kan rinomanong Kunrei-shiki asin Hepburn, na minatugma sa inot sa gabos na lugar apwera sa morae na *hu* asin *tu*, na pigbibiaba arog kan sa Hepburn (*fu* asin *tsu*), na nagpopoon sa z (na pigbibiaba nin dz, arog kan arkaikong Hepburn, alagad nagsusunod sa pagkakapareho kan Kunrei-shiki na an Jun pigbibiaba bilang Dzyun) asin silabiko na n, na binabago sa *m* bago an b, p asin m arog kan tradisyonal na Hepburn.

An minasunod na sistema nin siniriliko para sa Hapon midbid bilang sistemang Yevgeny Polivanov. Mangnoha na igwa ining sadiring mga kombension sa pagbiaba asin dai man nanggad nagkokomponer nin direktang ponetikong transkripsyon kan pagsayod sa panusugan na paggamit kan Ruso kan alpabetong Siriliko.

## Panginot na taytayan
An Hiragana asin Katakana pasiring sa taytayan nin surat-siniriliko ni Polivanov, para sa solong/binago na kana.

An silabikong n (ん/ン) pigbibiaba na м (m) bago an b, p, asin m, asin pigbibiaba an нъ bago an mga patanog.

An mga partikulo nin tugmadila na は asin へ isinusurat nin ва asin э. An silabikong は pigsusurat bilang arin man na во o о depende sa pagsayod (dawa mas gusto an 'о').

## Mga Diptonggo
Tinotogotan an paggamit kan й imbes na и sa mga diptongo (halimbawa, *shinjit<u>ai</u> → sinдзit<u>ay</u>*, *s<u>ei</u>nen → с<u>эй</u>nen*). Alagad, pirming piggagamit an *и* sa pag-iiwal sa morpema: *Kaw<u>ai</u> (kawa + i) → Кав<u>аи</u>*.

Si Yevgeny Polivanov nagrekomendar (alagad dai ipinagboboot bilang mandatoryo) na gamiton an *й* para sa mga tataramon na Sino-Hapon (*on'yomi*), asin *и* para sa mga tataramon na subong Hapon (*kun'yomi*). An saro pang rekomendasyon ni Polinanov iyo an pagbiaba kan diptonggo *ei* bilang halawig na patanog na *э:*, alagad an rekomendasyon na ini haros dai nanggad nasusunod sa praktis. Imbes, an halawig na patanog na *ē* sa pangaran na may katapusan na *-bē* parateng pigbabalyo bilang *-эй*, e.g. *Gonb<u>ē</u> → Гомб<u>эй</u>.*

## Mga Gemenate na katanog
An mga katanog pig-geminate nin eksakto siring sa romaji: e.g. *-kk-* &gt; -кк-.

## Mga halawig na patanog
An halawig na mga patanog pwedeng markahan nin macron arog kan sa Hepburn, alagad nin huli ta an letra ё igwa nang diakritikal na marka ini tinutugutan asin mas lakop na markahan an halawig na mga patanog sa paagi nin paggamit nin colon (halimbawa, сё:гун). An pagkasunod-sunod na *ei* pwedeng isurat e:, эй o эи. Sa regular na mga teksto an halawig na mg patanog parateng daing marka.

## Pagkulang sa patanog
Sa normal, an mga patanog sa sistemang Polivanov pirming pigbibiaba, dawa dai ini pigbabalangibog. Alagad, an daing tingog na *u* sa pangaran na may katapusan na *-suke* pwedeng dai ibugtak:

*Ryūno*'suke** → Рюно**скэ*'.*

An ibang mga paradakitaramon may tendensiyang maghali nin daing tingog na *u* sa gabos na kaso kun an *su* (asin, bakong parati, *tsu*) sinusundan nin *k-* na silaba, halimbawa. *[[Akatsuki (klaripikasyon)|Akatsuki]]* → *Акацки*, *[[Daisuki (klaripikasyon)|Daisuki]]* → *Дайски*. Alagad, an pagkukulang na ini pigkokonsiderar na bakong panusugan.

An saro pang bakong panusugan (kun bakong kontrobersyal) na pagpraktis iyo an paghali kan daing tingog na *u* sa katapusan kan mga taga, kadaklan sa *desu → дэс* asin *masu → мас*. An pagbiaba na ini makukua sa nagkapirang mga materyales sa pag-adal, alagad minakontra an kadaklan na mga propesyonal na paradakitaramon kaini, nin huli ta an mga subong parataram pwedeng magsabi nin *su* sa katapusan kan taga na may napapalain na tanog na *u* (urog na sa "babaye" na pagtaram).

## Mga komun na sala asin paglihis
Sa mga tekstong Ingles, an mga pangaran na Hapon nakasurat gamit an sistema nin Hepburn. An mga pagbalo pwedeng gibohon na i-transcribe an mga ini na garo baga sinda Ingles, imbes na magsunod sa sarong dedikadong iskema nin Siniriliko kan Hapon.

An sarong komun na halimbawa kaini iyo an pagbalo na i-transcribe an *shi* (Polivanov: си) bilang ши asin *ji* (Polivanov: дзи) bilang джи. Ini bakong marahay na gamiton sa Ruso, nin huli ta an ши talagang pigbabalangibog arog kan шы sa Ruso, asin an джи arog kan джы, kaya an patanog na () mas harani sa Hapon na  kisa sa Hapon na . Mantang, an щи magkakaigwa nin tamang tanog na patanog, alagad an pagsasayod mas arog kan Hapon .

Parehong parati, an mga tawo sinusurat an *cha*, *chi*, *chu*, *cho* bilang ча, чи, чу, чо. Ini tama sa ponetika, alagad dai minasunod sa iskema ni Polivanov (тя, ти, тю, тё), na mas nakakaagid sa rinomanong Kunrei-shiki (*tya*, *ti*, *tyu*, *tyo*) para sa mga partikular na karakter na ini.

Minsan an е, imbes na э, ginagamit para sa *e*, sa ibong kan pagsasayod kan е na *ye* sa Ruso (dawa bakong sa ibang mga tataramon). Ini sa parati dai ginigibo sa inot na posisyon, sa ibong kan mga lumang rinomano arog kan "Yedo" na naggigibo kaini. Sa ano man na paagi, dai ini minasunod sa iskema ni Polivanov, dawa ngani ini nahihiling na mas inaako para sa mga taga na ginagamit sa pankagabsan (halimbawa, *kamikaze* &gt; камикадзе imbes na камикадзэ). An pagsalida kan ё (*yo*) sa е (*ye*) bakong tama, alagad, ta ini makakapabago nin sobra sa taga kan Hapon.

An tanog na *yo* (Polivanov: ё), kun yaon sa inot na puwesto o pakatapos kan patanog, parati isinusurat bilang йо (yo), na pareho man an pagsayod: Ёкосука -> Йокосука (Yokosuka), Тоёта -> Тойота (Toyota). Dawa ngani, an pagbaybay na "йо" bakong komun sa mga tataramon na Ruso, an mga ini mas pankagabsan na inaako para sa mga pangaran na Hapon kisa sa mga transliterasyon na naggagamit nin "ё". An "Ё" dai parating ginagamit sa Siniriliko kan Hapon huli sa pakultatibo na paggamit kaini sa tataramon na Ruso (asin posibleng pagsalida sa letrang "Е" na makakaapektar sa pagsabi), alagad para sa mga propesyonal na paradakitaramon, an paggamit kan ё mandatoryo.  An ibang personal na pangaran na nagpopoon sa "Yo" (o piggagamit sunod sa patanog) pigsusurat gamit an "Ё" (halimbawa.Йоко para sa Yoko Ono, alagad Ёко para sa Yoko Kanno asin sa gabos na lain pang mga Yoko).

## Mga Eksepsiyon
An ibang mga pangaran, huli sa mga rason sa kasaysayan, dai nagsusunod sa mga patakaran sa itaas. Halimbawa, an heograpikong mga pangaran kan Hapon sa Ruso ipinapadara susog sa mga espesyal na instruksyon para sa pagbalyo kan mga heograpikong pangaran (an ibang mga pangaran nin tataramon, halimbawa gikan sa tataramon na Ainu, dai kabali sa sistemang Polivanov). An ibang mga pangaran asin konseptong Hapon pig-adaptar sa Ruso gikan sa ibang mga tataramon (halimbawa, sa irarom kan impluwensya ni Hepburn o iba pang mga sistema nin transliterasyon). Kabali digdi alagad bako sanang: 

## Hilingon man
* Edukasyon sa tataramon na Hapon sa Rusya
* Rinomano kan Hapon
* Siniriliko kan Hapon

## Mga toltolan

## Mga panluwas na takod
* Online Japanese→Polivanov transcription converter
* Proposal for a coordinated Japanese transcription system for several Slavic languages
* Automatic cyrillization of hiragana and katakana
* Kiriji and Yevgeny Polivanov 

]